Diari Oficial de la Generalitat Valenciana


Sumari del DOGV 4514, del 04-06-2003 (2003/6421)

RESOLUCIÓ de 27 de maig de 2003, de l'Institut Valencià de Finances, per la qual s'anuncia l'emissió d'un bo estructurat de la Generalitat Valenciana dins del programa de bons en l'euromercat per import de 75 milions d'euros.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4514

Data del DOGV
:   04-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6421


Data del document
:   27-05-2003

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * bo del Tresor

RESOLUCIÓ de 27 de maig de 2003, de l'Institut Valencià de Finances, per la qual s'anuncia l'emissió d'un bo estructurat de la Generalitat Valenciana dins del programa de bons en l'euromercat per import de 75 milions d'euros. [2003/X6421]
  
Les anuals lleis de pressupostos de la Generalitat Valenciana autoritzen el Govern Valencià perquè, a proposta del conseller d'Economia i Hisenda, emeta deute públic de la Generalitat Valenciana, a càrrec de l'endeutament de cada any.
  
El Decret 132/1992, de 20 de juliol de 1992, del Govern Valencià, atribueix competències a l'Institut Valencià de Finances i se li adscriuen mitjans. D'altra part, el Decret 94/1996, de 21 de maig, del Govern Valencià, regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat Valenciana. Així mateix, les órdens de 23 de setembre de 1998 de la Conselleria d'Economia, Hisenda i Administració Pública, i 12 de desembre de 2002, de la Conselleria d'Economia, Hisenda i Ocupació, despleguen parcialment el Decret 94/1996, de 21 de maig.
  
En virtut d'això, i de conformitat amb la normativa vigent, resolc:
  
Primer
  
Anunciar una emissió indexada al EuroStoxx 50 sota el Programa de Bons en l'Euromercat de la Generalitat Valenciana, amb les característiques següents:
  
Emissor: Generalitat Valenciana.
  
Import nominal: 65.794.646 euros.
  
Data de desemborsament: 29 maig de 2003
  
Data d'amortització: Una de les següents, en funció de l'evolució
  
 de l'índex EuroStoxx 50: 1 juny 2004,
  
 1 juny 2005 i 1 juny 2006.
  
Preu d'emissió: 100%
  
Nominal per títol: 1.000 euros
  
Import efectiu : 22.705.649 euros.
  
Admissió a cotització: AIAF
  
Sistema de registre ordinari: Sociedad de Gestión de los Sistemas
  
 de Registro, Compensación y Liquidación
  
 de Valores, SA (Iberclear)
  
Codi Isin: ES5054794887
  
Altres condicions: Esta emissió es troba subjecta
  
 a altres condicions que es detallen
  
 en el denominat Pricing Supplement
  
 de data 27 maig de 2003
  
Segon
  
Adjudicar l'emissió a BNP Paribas, London.
  
Tercer
  
La Generalitat Valenciana ha contractat amb BNP Paribas París una operació de swap, de manera que l'import que s'ha d'amortitzar a càrrec de la Generalitat Valenciana corresponent a l'emissió queda fixat en 77.090.501 euros i que el cost total i efectiu per a la Generalitat Valenciana és d'Euribor menys 0,25%.
  
Quart
  
La present emissió té per objecte el refinançament d'operacions que tenen el seu venciment en el present exercici.